El Festival Splash Sagunt dona a conéixer els premiats d'esta edició de 2025
08 de juliol 2025

El jurat del Festival Splash ha atorgat els seus premis anuals als còmics/novel·les gràfiques més destacades de l'any passat. En esta edició, set de les onze categories, pertanyen a treballs d'autores. Els premis s'entregaran en la pròxima edició de l’Splash, que se celebrarà entre el 28 i el 30 de novembre de 2025 en la Nau d'Efectes i Recanvis del Port de Sagunt.

![](/media/u2tjwssh/un-oscuro-manto_c.jpg?width=264&height=348&mode=max)

El premi a **Millor Obra Nacional 2024** ha sigut per a “Un oscuro manto”, de Jaime Martín, de Norma Editorial; el premi a la **Millor Obra Internacional 2024** és per a Emil Ferris, de Reservoir Books, per “Lo que más me gusta son los monstruos 2”; el **premi** **Una vida de Vinyetes** és per a Laura Pérez Vernetti; el **premi** **Entendre el Present** és per a Carmen B. Mikelarena per “Etileno”; el **premi** **a** **Millor Guió** és per a “El designio”, de Javier Pérez de Andújar, amb dibuixos de Laura Pérez Vernetti; el **premi** **No Ficció** és per a “Aquagym”, de Marina Sáez, de Garbuix books; el **premi** **Talent Jove** és per a Candela Sierra; el **premi María Pérez Lacruz de Memòria Històrica** és per a María Herreros, per “Un barbero en la guerra”; el **premi Divulgació** és per a la pàgina web _Ramen para dos_; el **premi Mass media** és per al programa _Territorio 9_, de Radio 3 d'RTVE; i el **premi Humor Gràfic** és per a Yeyei Gómez.

El jurat ha estat format per Noelia Ibarra i Álvaro Pons, de la Càtedra del Còmic de la Universitat de València, Iria Ros, historiadora i divulgadora del còmic, Miguel Ángel Martín, director tècnic de l’Splash, i Fran García, director de continguts del festival.

![](/media/3hrntqd5/cartel-splash_c.jpg?width=279&height=396&mode=max)

*   [](http://www.facebook.com/sharer.php?u=https://aytosagunto.es/va/actualitat/2025-07-08-el-festival-splash-sagunt-dona-a-coneixer-els-premiats-d-esta-edicio-de-2025/ "Facebook")
*   [](http://twitter.com/share?url=https://aytosagunto.es/va/actualitat/2025-07-08-el-festival-splash-sagunt-dona-a-coneixer-els-premiats-d-esta-edicio-de-2025/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/2025-07-08-el-festival-splash-sagunt-dona-a-coneixer-els-premiats-d-esta-edicio-de-2025/ "Linked In")
*   [](mailto:?body=https://aytosagunto.es/va/actualitat/2025-07-08-el-festival-splash-sagunt-dona-a-coneixer-els-premiats-d-esta-edicio-de-2025/)